Kolbeinn Óttarsson Proppé , þingmaður Vinstri grænna , segir að allt tal um að taka RÚV af auglýsingamarkaði án þess að tryggja þeim tekjur í staðinn sé í raun tal um að skera starfsemina umfangasmikið niður þar sem auglýsingar standi undir einum þriðja af tekjum RÚV . Hann vísar þar til ummæla Lilju Alfreðsdóttur , mennta - og menningarmálaráðherra , um að hún stefni á leggja fyrir ríkisstjórn tillögu um að taka RÚV af auglýsingamarkaði . Vill hækka útvarpsgjald til að bæta upp tapið Fréttablaðið greinir frá því í dag að Lilja stefni á að taka Ríkisútvarpið af auglýsingamarkaði en að þær fyrirætlanir hafi ekki verið kynntar ríkisstjórninni með formlegum hætti . „ Það kemur að því . Ég ligg núna undir feldi og er að skoða hvernig þetta sé best gert . Ég held að umræða um málið sé mikilvæg og að þetta sé best gert í skrefum , “ segir Lilja um hvenær hún muni kynna fyrirætlanir sínir fyrir ríkisstjórn . Katrín Jakobsdóttir , forsætisráðherra , segir það koma vel til greina að taka RÚV af auglýsingamarkaði í samtali við Fréttablaðið . Hún vill leggja til að það verði skoðað sérstaklega hvaða áhrif það myndi hafa á íslenskan auglýsingamarkað . Hvort að þeir rúmir tveir milljarðar sem Ríkisútvarpið hafi í tekjur af auglýsingasölu muni skiptast yfir hina innlendur miðlana eða fara annað . Auglýsing Auk þess segist Katrín vilja að RÚV væri bætt auglýsingatapið með því að hækka útvarpsgjaldið en tekur fram að henni hugnist ekki að hafa almannafjölmiðill í fjárlögum . Kurteist að ræða fyrst við þingmenn Kolbeinn Proppé tjáði sig um fyrirætlanir Lilju í Facebook-færslu í morgun en hann segir að auglýsingar standa undir einum þriðja af tekjum RÚV og að allt tal um að hætta þeim án þess að tryggja tekjur í staðinn sé því í raun tal um að skera starfsemina umfangsmikið niður . „ Ekkert er að finna í stjórnarsáttmála um þessi mál og spyrja má með atkvæðum hverra ætlunin sé að ná því fram ? Það er sjálfsagt að ræða stöðu RÚV á auglýsingamarkaði , en slík umræða verður að hefjast á því hvernig tekjur þess verða tryggðar , ekki er ég til umræðu um niðurskurð eða að setja RÚV á fjárlög , “ segir Kolbeinn . Hann segir jafnframt að það sé sjálfsögð kurteisi að ræða fyrst við samstarfsmenn áður en þessar fyrirætlanir séu boðaðar opinberlega þar sem atkvæði þingmanna séu jú það sem á endanum ráði . Auglýsingar standa undir einum þriðja af tekjum RÚV . Alt tal um að hætta þeim án þess að tryggja tekjur í staðinn er því ... Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .